**R O M Â N I A**

**JUDEŢUL MUREŞ**

**MUNICIPIUL TÂRGU MUREŞ**

 **ADMINISTRAŢIA COMPLEXULUI DE AGREMENT ŞI SPORT “MUREŞUL”**

Nr. 2306 din 21.10.2022

 INIȚIATOR

 PRIMAR

Soós Zoltán

**REFERAT DE APROBARE**

**privind aprobarea contravaloarii serviciilor prestate de către**

**Administraţia Complexului de Agrement şi Sport “Mureşul”**

**pentru anul 2023**

Conform prevederilor art. 484 din Legea nr. 227/2015 privind Codul fiscal, şi în conformitate cu art. 30, alin. 1 din Legea nr. 273/2006 privind finanţele publice locale, cu modificările şi completările ulterioare, pentru funcţionarea unor servicii publice locale create în interesul persoanelor fizice şi juridice, consiliile locale aprobă tarife pentru prestarea unor servicii.

În baza alineatului 2 al art. 30 din Legea nr. 273/2006, cuantumul tarifelor se stabilesc anual, iar veniturile obţinute din acestea se utilizează integral pentru acoperirea cheltuielilor pentru înfiinţarea serviciilor publice locale, precum şi pentru finanţarea cheltuielilor de întreţinere şi funcţionare ale acestor servicii.

Datorită faptului că Administraţia Complexului de Agrement şi Sport „Mureşul” se află în reorganizare, conform HCL mr. 417/21.12.2021, se impune aprobarea cuantumului tarifelor pentru anul 2023, pentru a se putea desfășura activitatea în complex. După finalizarea reorganizării, toate atribuțiile vor fi preluate de către noua entitate.

Având în vedere textele legale menţionate mai sus, în vederea acoperirii sumelor investite şi a cheltuielilor curente de întreţinere şi funcţionare a acestor servicii propunem a se aproba cuantumul tarifelor precizate în Anexa nr. 1, nr.2, nr.3 și nr. 4.

Administraţia Complexului de Agrement şi Sport „Mureşul” vine cu propunerea de a acorda o reducere cu 20% a obligaţiilor contractuale, pe anul 2023, privind tarifele de închiriere şi concesiune pentru terenurile concesionate respectiv închiriate, situate în str. Plutelor nr. 2 - Complexului de Agrement şi Sport „Mureşul”, cu condiţia achitării până la data de 10.04.2023 a tuturor obligaţiilor contractuale faţă de Municipiul Târgu Mureş.

 În conformitate cu prevederile art.108, lit. b), art. 129 alin.2 lit.c), art.139 alin. 3 lit. g) și art.196 alin.1 lit. a) din OUG nr. 57/2019 privind Codul administrativ, supunem spre aprobare Autorităţii Publice deliberative alăturat proiectul de hotărâre.

 DIRECTOR ACASM, Mátyási Miklós-Levente

**R O M Â N I A PROIECT**

**JUDEŢUL MUREŞ** Inițiator

**CONSILIUL LOCAL MUNICIPAL TÂRGU MUREŞ**  Primar

 Soós Zoltán

**H O T Ă R Â R E A nr. \_\_\_\_\_\_\_**

**din \_\_\_\_\_\_\_\_\_\_ 2022**

**privind aprobarea contravaloarii serviciilor prestate de către**

**Administraţia Complexului de Agrement şi Sport “Mureşul”**

**pentru anul 2023**

 **Consiliul Local Municipal Târgu Mureş, întrunit în şedinţă ordinară de lucru,**

**Având în vedere:**

1. Referatul de aprobare nr. 2306 din 21.10.2022 inițiat de Primarul Municipiului Târgu Mureș, prin Administraţia Complexului de Agrement şi Sport “Mureşul”, privind aprobarea contravaloarii serviciilor prestate de către Administraţia Complexului de Agrement şi Sport “Mureşul”pentru anul 2023.
2. Raportul de specialitate nr. \_\_\_\_\_\_\_\_\_\_\_\_\_\_\_\_\_ al Direcției Juridică, Contencios Administrativ și Administrație Publică Locală;
3. Raportul de specialitate nr. \_\_\_\_\_\_\_\_\_\_\_\_\_\_\_\_\_ al Direcției Fiscale Locale;
4. Raportul Comisiilor de specialitate din cadrul Consiliului Local Municipal Târgu MureşRaportul Comisiilor de specialitate din cadrul Consiliului Local Municipal Târgu Mureş.

**În conformitate cu prevederile:**

* art. 484 din Legea nr. 227/2015 privind Codul fiscal, şi în conformitate cu art. 30, alin. 1 din Legea nr. 273/2006 privind finanţele publice locale, cu modificările şi completările ulterioare, pentru funcţionarea unor servicii publice locale create în interesul persoanelor fizice şi juridice, consiliile locale aprobă tarife pentru prestarea unor servicii.
* alineatului 2 al art. 30 din Legea nr. 273/2006, cuantumul tarifelor se stabilesc anual, iar veniturile obţinute din acestea se utilizează integral pentru acoperirea cheltuielilor pentru înfiinţarea serviciilor publice locale, precum şi pentru finanţarea cheltuielilor de întreţinere şi funcţionare ale acestor servicii,
* Legii nr. 52/2003 privind transparenţa decizională în administraţia publică, republicată,
* art.108, lit. b), art. 129 alin.2 lit.c), art.139 alin. 3 lit. g) și art.196 alin.1 lit. a) din OUG nr. 57/2019 privind Codul administrativ, cu modificările și completările ulterioare

**H o t ă r ă ş t e :**

**Art. 1. S**e aprobă contravaloarea serviciilor prestate de Administraţia Complexului de Agrement şi Sport “Mureşul” pentru anul 2023, începând cu data de 01.01.2023 conform anexelor 1, 2, 3 și 4 care fac parte integrantă din prezenta hotărâre.

**Art. 2.** Se aprobă reducerea cu 20% a obligaţiilor contractuale, pe anul 2023, privind tarifele de închiriere şi concesiune pentru terenurile concesionate respectiv închiriate, situate în str. Plutelor nr. 2 – Complexul de Agrement și Sport ”Mureșul” cu condiţia achitării până la data de 10.04.2023 a tuturor obligaţiilor contractuale faţă de Municipiul Târgu Mureş.

**Art. 3**. Se aprobă accesul gratuit pe terenurile şi bazele sportive proprii, în Bazinul Acoperit Piscină “ing.Mircea Birău” şi în Bazinul olimpic acoperit cu balon presostatic, ale Municipiului Târgu Mureş pentru activităţile/competiţiile organizate de/sau în colaborare cu Municipiul Târgu Mureş, la solicitarea scrisă a organizaţiilor, fundaţiilor, cluburilor, şi a Federaţiilor de specialitate, pe bază de protocol de colaborare cu Municipiul Târgu Mureş.

**Art. 4.** Accesul clienţilor în complex la unităţile de cazare este gratuit pe baza voucher-ului cu serie și regim special, vizat de Administraţia Complexului de Agrement şi Sport “Mureşul”.

**Art. 5.** Cu aducerea la îndeplinire a prevederilor prezentei Hotărâri se încredinţează Administraţia Complexului de Agrement şi Sport “Mureşul”şi Direcţia Fiscală Locală.

**Art. 6**. În conformitate cu prevederile HCL nr. 417/21.12.2021 privind reorganizarea Serviciului Public Administrației Complexului de Agrement și Sport „Mureșul”, din cadrul aparatului de specialitate al Primarului Municipiului Târgu Mureș în Direcția Complexul de Agrement Weekend - instituție publică de interes local, cu personalitate juridică, modificarea corespunzătoare a structurii organizatorice, aprobarea organigramei, a numărului de personal și a statului de funcții, de la data finalizării reorganizării, toate atribuțiile vor fi preluate de către Direcția Complexul de Agrement Weekend.

**Art. 7**. În conformitate cu prevederile art.252 alin 1 lit.c, ale art.255 din O.U.G. nr.57/2019 privind Codul administrativ, și ale art.3 alin.1 din Legea nr.554/2004, Legea contenciosului administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. 8.** Prezenta hotărâre se comunică :

* Administrației Complexului de Agrement și Sport ”Mureșul”
* Direcției Fiscale Locale.

 **VIZĂ DE LEGALITATE**

 **Secretarul General al Municipiului Târgu Mureș,**

 **Bâta Anca Voichița**